Du gand an naon, a laosk klemmou,  O houlenn bara gand o mamm,  Red dezi lavared neus tamm I  Red mad e  ve dar gwin-ardant  Dond euz kalon an êrouant,  Evid teuler dre ar bed-oll  Dizurz, torfed ha buhez diroll.  E miz chwevrer diweza, n eur gêr ha nhanvin ket,  Eun den euz ar re wella, Fañch, a yoa degouezet  Da houlenn gaad Yann Varzin, merour er gêriadenn,  Da houlenn eur zom arhant a bini36 oa perhenn.  Krouadurig Yann Varzin, klañvidig pell a yoa,  Edo war vein an oaled, tost dan tan o tomma,  Pa welas o tegouezoud gwreg Fañch, ar roulerez,  Liou ar gwin-ardant warni, ha dremm eul loen gouez.  Anaoud a ra koulskoude Fañch, he gwaz reuzeudig,  Hag e houlenn, dijipot, arhant eun nebeudig ;  Hogen, o houzoud37 re vad e vije prim lonket,  Hemañ a respont dichek : « Arhant naz-pezo ket ! »  Ha goude beza stlapet mil malloz war he gwaz  Ar wreg divez en e chouk gand daou zorn a grogas;  En doare-ze, korv-oh-korv, e kouezjont en oaled,  War ar hêz bugel dinoaz, ganto en tan pilet !  O kleved youhadennou ar  bugelig en tan,  An eil war-lerh egile savjont kuit diwarnañ ;  Pa oe savet gand e vamm - e pe stad truezuz ! Ar hêzig oa peuz-devet hag a grie klemmuz !  Ne gredan ket e chomfe pell beo ar paotr bihan  Goude an darvoud skrijuz, mez gwirion, a gontan.  Setu eun torfed muioh da staga, mon-deus choant,  Oh lost hir an torfejou greet gand ar gwin-ardant.  Al loen a oar ehana pen-deus bet e walah,38  Ar mezvier ne baouezo ken a vo leun e zah,  Ahann ma vezo teuzet  ar gwenneg diweza,  a bini : a behini. Eur zom arhant e oa perhenn anezi.  o houzoud : fazi a-goz.  38 e walah : e walh.  36  37